‘Friends’-akteurs hou reünieDie akteurs van ‘Friends’ het ‘n selfie by die geleentheid geneem en Jennifer Aniston het dit op haar Instagram-rekening gedeel. Foto: Jennifer Aniston/Instagram Aanhangers van die “Friends”-televisiereeks wag nou al jare lank vir ŉ moontlike reünie, en nou blyk dit die akteurs het tog saam gekuier vir die 25ste herdenking van die eerste episode wat op 22 September 1994 uitgesaai is. Jennifer Aniston het haar eerste foto op Instagram gedeel van die groep van ses vriende wat saam gekuier het. Op die foto is Aniston, Courteney Cox, Lisa Kudrow, David Schwimmer, Matthew Perry en Matt LeBlanc. Dit is die eerste keer wat al ses vriende saam op ŉ foto verskyn sedert die laaste episode van die 10de seisoen “Friends” in 2004 uitgesaai is.